《蔡君谟即惠山泉煮茶诗欧阳公称其极有古人风格余暇煮茗泉上因用其韵非遂偷其格律也》
明代·顾道洁

文章本天成，偶与作者遇。此泉与此茶，兼赏此翁趣。

两两相凑发，一一得呈露。胡取旗与鎗，可以扫百虑。

百虑不敢入，秋声出深树。日日泉上来，此意偶一悟。

作者简介：顾道洁（1547-1633），字嗣白，无锡人，可久孙，道泰弟。喜为诗古文,少年甫艾辄谢科举，屏居南邗别墅，诸生。工诗。